CELEX: 32013R1298
Language: lv
Date: 2013-12-11 00:00:00
Title: Eiropas Parlamenta un Padomes Regula (ES) Nr. 1298/2013 ( 2013. gada 11. decembris ), ar ko groza Padomes Regulu (EK) Nr. 1083/2006 attiecībā uz Eiropas Sociālā fonda finanšu piešķīrumu konkrētām dalībvalstīm

20.12.2013   
            
            
               LV
            
            
               Eiropas Savienības Oficiālais Vēstnesis
            
            
               L 347/256
            
         EIROPAS PARLAMENTA UN PADOMES REGULA (ES) Nr. 1298/2013
   (2013. gada 11. decembris),
   ar ko groza Padomes Regulu (EK) Nr. 1083/2006 attiecībā uz Eiropas Sociālā fonda finanšu piešķīrumu konkrētām dalībvalstīm
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 177. pantu,
   ņemot vērā Eiropas Komisijas priekšlikumu,
   pēc leģislatīvā akta projekta nosūtīšanas valstu parlamentiem,
   ņemot vērā Eiropas Ekonomikas un sociālo lietu komitejas atzinumu,
   pēc apspriešanās ar Reģionu komiteju,
   saskaņā ar parasto likumdošanas procedūru (1),
   tā kā:
   
               (1)
            
            
               Saistībā ar sarunām par daudzgadu finanšu shēmu 2014.–2020. gadam būtu jārisina vairākas problēmas, kas izriet no šo sarunu galīgā iznākuma.
            
         
               (2)
            
            
               Eiropadome sanāksmē 2013. gada 27. un 28. jūnijā izlēma, ka attiecībā uz visvairāk skartajām dalībvalstīm, proti Franciju, Itāliju un Spāniju, minētajām problēmām būtu jāatrod budžeta risinājums.
            
         
               (3)
            
            
               Lai pašreizējās ekonomikas krīzes situācijā stiprinātu Savienības ekonomisko, sociālo un teritoriālo kohēziju un ņemtu dalību īpašos pasākumos, kas nepieciešami, lai Francijā, Itālijā un Spānijā risinātu konkrētās problēmas saistībā ar bezdarbu, jo īpaši jauniešu bezdarbu, kā arī nabadzību un sociālo atstumtību, minētajām dalībvalstīm būtu jāpalielina Eiropas Sociālā fonda (ESF) piešķīrumi par 2013. gadu.
            
         
               (4)
            
            
               Lai atbilstīgi Padomes Regulas (EK) Nr. 1083/2006 (2) I pielikumam noteiktu attiecīgajām dalībvalstīm piešķiramās summas, būtu jāpielāgo noteikumi, kas nosaka vispārējos fonda resursus attiecībā uz trim konkrētajiem mērķiem, kuru sasniegšanu minētie noteikumi veicina, un minētās regula II pielikums, kurā noteikti kritēriji un metodoloģija, ko izmanto, lai veiktu indikatīvu gada saistību apropriāciju sadalījumu pa dalībvalstīm.
            
         
               (5)
            
            
               Lai nodrošinātu, ka 2013. gada saistību apropriāciju palielināšana ir efektīva un lai atvieglotu darbības programmu īstenošanu, būtu jāņem vērā attiecīgo dalībvalstu absorbcijas spēja attiecībā uz fondu konverģences, reģionālās konkurētspējas un nodarbinātības mērķiem.
            
         
               (6)
            
            
               Lai darbības programmām būtu pietiekami daudz laika gūt labumu no papildu piešķīrumiem no ESF, ir arī jāpagarina budžeta saistību termiņš attiecībā uz tām darbības programmām, kurām jāgūst labums no Regulas (EK) Nr. 1083/2006 II pielikumā paredzētajām jaunajām summām.
            
         
               (7)
            
            
               Ņemot vērā, ka minētās saistību apropriācijas attiecas uz 2013. gadu, šai regulai būtu jāstājas spēkā steidzamības kārtā.
            
         
               (8)
            
            
               Tāpēc būtu attiecīgi jāgroza Regula (EK) Nr. 1083/2006,
            
         IR PIEŅĒMUŠI ŠO REGULU.
   1. pants
   Regulu (EK) Nr. 1083/2006 groza šādi:
   
               1)
            
            
               regulas 18. pantu groza šādi:
               
                           a)
                        
                        
                           panta 1. punkta pirmo daļu aizstāj ar šādu:
                           “Fondu saistībām pieejamie līdzekļi laikposmam no 2007. līdz 2013. gadam ir EUR 308 542 551 107, kas izteikti 2004. gada cenās, saskaņā ar I pielikumā norādīto sadalījumu pa gadiem.”;
                        
                     
                           b)
                        
                        
                           panta 3. punktu aizstāj ar šādu:
                           “3.   Summas, kas minētas II pielikuma 12. līdz 30. un 32. punktā, iekļauj 19., 20. un 21. pantā minētajās summās, un tās skaidri iezīmē plānošanas dokumentos.”;
                        
                     
         
               2)
            
            
               regulas 19. un 20. pantu aizstāj ar šādiem:
               “19. pants
               Konverģences mērķa līdzekļi
               Konverģences mērķim paredzēto līdzekļu kopapjoms ir 81,53 % no 18. panta 1. punktā minētajiem līdzekļiem (t. i., kopā EUR 251 543 760 146), un to sadalījums starp dažādām sastāvdaļām ir šāds:
               
                           a)
                        
                        
                           70,50 % (t. i., kopā EUR 177 338 880 991) — 5. panta 1. punktā minētajam finansējumam, atbilstīgo iedzīvotāju skaitu, reģiona labklājību, valsts labklājību un bezdarba līmeni izmantojot kā kritērijus, lai aprēķinātu indikatīvo sadalījumu starp dalībvalstīm;
                        
                     
                           b)
                        
                        
                           4,98 % (t. i., kopā EUR 12 521 289 405) — 8. panta 1. punktā minētajam pārejas posma un īpašajam atbalstam, atbilstīgo iedzīvotāju skaitu, reģiona labklājību, valsts labklājību un bezdarba līmeni izmantojot kā kritērijus, lai aprēķinātu indikatīvo sadalījumu starp dalībvalstīm;
                        
                     
                           c)
                        
                        
                           23,23 % (t. i., kopā EUR 58 433 589 750) — 5. panta 2. punktā minētajam finansējumam, iedzīvotāju skaitu, valsts labklājību un platību izmantojot kā kritērijus, lai aprēķinātu indikatīvo sadalījumu starp dalībvalstīm; un
                        
                     
                           d)
                        
                        
                           1,29 % (t. i., kopā EUR 3 250 000 000) — 8. panta 3. punktā minētajam pārejas posma un īpašajam atbalstam.
                        
                     20. pants
               Reģionālās konkurētspējas un nodarbinātības mērķa līdzekļi
               Reģionālās konkurētspējas un nodarbinātības mērķim paredzēto līdzekļu kopapjoms ir 15,96 % no 18. panta 1. punktā minētajiem līdzekļiem (t. i., kopā EUR 49 239 337 841), un to sadalījums starp dažādām sastāvdaļām ir šāds:
               
                           a)
                        
                        
                           78,91 % (t. i., kopā EUR 38 854 031 211) — 6. pantā minētajam finansējumam, atbilstīgo iedzīvotāju skaitu, reģiona labklājību, bezdarba līmeni, nodarbinātību un iedzīvotāju blīvumu izmantojot kā kritērijus, lai aprēķinātu indikatīvo sadalījumu starp dalībvalstīm; un
                        
                     
                           b)
                        
                        
                           21,09 % (t. i., kopā EUR 10 385 306 630) — 8. panta 2. punktā minētajam pārejas posma un īpašajam atbalstam, atbilstīgo iedzīvotāju skaitu, reģiona labklājību, valsts labklājību un bezdarba līmeni izmantojot kā kritērijus, lai aprēķinātu indikatīvo sadalījumu starp dalībvalstīm.”;
                        
                     
         
               3)
            
            
               regulas 21. panta 1. punkta ievadfrāzi aizstāj ar šādu:
               “Eiropas teritoriālās sadarbības mērķim paredzēto līdzekļu kopapjoms ir 2,51 % no 18. panta 1. punktā minētajiem līdzekļiem (t.i., kopā EUR 7 759 453 120), un neskaitot II pielikuma 22. punktā minēto summu, to starp dažādām sastāvdaļām sadala šādi:”;
            
         
               4)
            
            
               regulas 75. pantā iekļauj šādu 1.b punktu:
               “1.b   Atkāpjoties no 1. punkta, budžeta saistības attiecībā uz II pielikuma 32. punktā minētajām summām uzņemas līdz 2014. gada 30. jūnijam.”;
            
         
               5)
            
            
               I pielikumu aizstāj ar šādu:
               
                  “I PIELIKUMS
                  
                     Saistību apropriāciju sadalījums pa gadiem — no 2007. gada līdz 2013. gadam
                  
                  
                     (minēts 18. pantā)
                  
                  
                              (EUR, 2004. gada cenās)
                           
                        
                              2007
                           
                           
                              2008
                           
                           
                              2009
                           
                           
                              2010
                           
                           
                              2011
                           
                           
                              2012
                           
                           
                              2013
                           
                        
                              42 863 000 000
                           
                           
                              43 318 000 000
                           
                           
                              43 862 000 000
                           
                           
                              43 860 000 000
                           
                           
                              44 073 000 000
                           
                           
                              44 723 000 000
                           
                           
                              45 843 551 107”;
                           
                        
            
         
               6)
            
            
               II pielikumā pievieno šādu punktu:
               
                           “32.
                        
                        
                           Attiecībā uz 2013. gadu ESF papildu finansējums EUR 125 513 290 apjomā tiks piešķirts šādi: EUR 83 675 527 tiks piešķirti Francijai, EUR 25 102 658 tiks piešķirti Itālijai un EUR 16 735 105 tiks piešķirti Spānijai.”.
                        
                     
         2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
   
      Šī regula uzliek saistības kopumā un ir tieši piemērojama visās dalībvalstīs.
      Strasbūrā, 2013. gada 11. decembrī
      
         
            Eiropas Parlamenta vārdā –
         
            priekšsēdētājs
         
         M. SCHULZ
      
      
         
            Padomes vārdā –
         
            priekšsēdētājs
         
         V. LEŠKEVIČIUS
      
   
   
      (1)  Eiropas Parlamenta 2013. gada 20. novembra nostāja (Oficiālajā Vēstnesī vēl nav publicēta) un Padomes 2013. gada 5. decembra lēmums.
   
      (2)  Padomes Regula (EK) Nr. 1083/2006 (2006. gada 11. jūlijs), ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999 (OV L 210, 31.7.2006., 25. lpp.).